రావు మాచిరాజు

మాచిరాజు నాగభూషణ రావు భారతీయ అమెరికన్ శాస్త్రవేత్త, వ్యాపార కార్యనిర్వాహకుడు. సమాచారం వెలికితీతలో ఆయనకు 10 పేటెంట్లు ఉన్నాయి.

 నేపథ్యం, కెరీర్ 
ఆయన పలు విద్యారంగాల్లో చదివాడు: పబ్లిక్ హెల్త్‌లో మాస్టర్స్ (కాలిఫోర్నియా స్టేట్ యూనివర్శిటీ, నార్త్‌రిడ్జ్ నుండి MPH), జేమ్స్ గ్రియర్ మిల్లర్, కెజెల్ సామ్యూల్సన్ ( యునైటెడ్ నేషన్స్ ఇన్స్టిట్యూట్ ఫర్ ట్రైనింగ్ అండ్ రీసెర్చ్, స్టాక్‌హోమ్ విశ్వవిద్యాలయం, UCLA నుండి సర్టిఫికేట్) ల వద్ద జనరల్ సిస్టమ్స్ అండ్ ఇన్ఫర్మేషన్ నెట్‌వర్క్‌లను చదువుకున్నాడు. ఇన్‌స్ట్రక్షనల్ టెక్నాలజీలో ఎడ్. డి ' (సదరన్ కాలిఫోర్నియా విశ్వవిద్యాలయం నుండి డాక్టరేట్) చేసాడు.   ఆయన యూనివర్శిటీ ఆఫ్ సదరన్ కాలిఫోర్నియాలో ఎగ్జిక్యూటివ్ ఇన్ రెసిడెన్స్‌గా, సెంటర్ ఫర్ హ్యూమన్ అప్లైడ్ రీజనింగ్ అండ్ ది ఇంటర్నెట్ ఆఫ్ థింగ్స్‌కి సహ-డైరెక్టరుగా పనిచేసాడు. గతంలో ఆయన MIT మీడియా ల్యాబ్ స్పిన్ ఆఫ్ అయిన రీక్వాల్ ఇంక్‌కు సహ వ్యవస్థాపకుడు, CEO, శాండీ పెంట్‌ల్యాండ్‌తో డిమాగికి మాజీ సలహాదారు,  NASA పరిశోధన భాగస్వామి.   మ్యాజికల్లీ ఇంక్. సహ వ్యవస్థాపకుడు కూడా.   మాచిరాజు, ఆపిల్ ఇంక్.లో ప్రధాన శాస్త్రవేత్త. అక్కడ, ది అడ్వాన్స్‌డ్ టెక్నాలజీ గ్రూప్ (ATG) లెర్నింగ్ కమ్యూనిటీస్ లాబొరేటరీతో సహా వివిధ గ్రూపులకు నాయకత్వం వహించాడు.  రావు అతని బృందం ఆపిల్ ఇంక్. కోసం 1993 ఆప్టిమాస్ అవార్డు ఫర్ ఇన్నోవేషన్ అండ్ ఎక్సలెన్స్‌ను గెలుచుకున్నారు.  రావు, కాన్సెప్ట్‌ల్యాబ్స్ సహ వ్యవస్థాపకుడు కూడా.  

సమాచార వెలికితీత, సంస్థాగత జ్ఞాపకశక్తిలో రావు అనేక పరిశోధన, అభివృద్ధి ప్రయత్నాలపై పనిచేశాడు. అనేక వ్యాసాలు రాశాడు. విస్తృతంగా ఉపన్యాసాలు ఇచ్చాడు.   1996లో, ఒక పరికరం దాని స్థానాన్ని స్వయంగా నిర్ధారించుకోగల సామర్థ్యాన్ని సూచించడానికి రావు మాచిరాజు "లొకేషన్ సెన్స్" అనే పదాన్ని కాయించాడు. రావు జర్నల్ ఆఫ్ ఎక్స్‌పర్ట్ సిస్టమ్స్, జర్నల్ ఆఫ్ టెలిమాటిక్స్ అండ్ ఇన్ఫర్మేటిక్స్ ల సంపాదకీయ బోర్డులలో వ్యవస్థాపక సభ్యుడు. అతను దక్షిణ కాలిఫోర్నియా విశ్వవిద్యాలయంలోని (ఇంటిగ్రేటెడ్ మీడియా సిస్టమ్స్ సెంటర్ ) మల్టీ-మీడియా కంప్యూటింగ్‌లోని నేషనల్ సైన్స్ ఫౌండేషన్ ఇంజనీరింగ్ రీసెర్చ్ సెంటర్ కౌన్సిలర్ల బోర్డులో కూడా ఉన్నాడు.  MIT మీడియాల్యాబ్ స్పిన్ ఆఫ్ అయిన డిమాగి.కామ్ సలహా బోర్డులో కూడా పనిచేశాడు. రావు, వెంచురా టెక్నాలజీ ఇంక్యుబేటర్‌కు చీఫ్ మెంటర్‌గా పనిచేశాడు.  యూనివర్సిటీ ఆఫ్ సౌత్ కెరోలినాలో ఫ్యాకల్టీ సభ్యుడు, డాన్ నార్మన్ అవార్డు వ్యవస్థాపక బోర్డు సభ్యుడు కూడా.

 మూలాలు 

వర్గం:జీవిస్తున్న ప్రజలు
వర్గం:తెలుగు మూలాలు గల విదేశీయులు
వర్గం:అమెరికా శాస్త్రవేత్తలు